ວັນທີ 9 ຕຸລາ 2018 ນີ້, ຄະນະຜູ້ແທນກອງບັນຊາການ ທະຫານຊາຍແດນແຂວງກອນ ຕູມ ສສ ຫວຽດນາມ ນຳໂດຍສະ ຫາຍພັນເອກ ຟ້າມ ງັອກ ຟູ່ ຫົວ ຫນ້າກອງບັນຊາການທະຫານ ຊາຍແດນແຂວງກອນຕູມ ສສ ຫວຽດນາມ ໄດ້ເດີນທາງມາ ຢ້ຽມຢາມ ແລະ ເຮັດວຽກຢູ່ກອງ ບັນຊາການທະຫານແຂວງເຊ ກອງ ໂດຍໄດ້ຮັບການຕ້ອນຮັບ ຢ່າງອົບອຸ່ນຈາກສະຫາຍພັນ ເອກ ທອງສີ ກຸນສະນະ ຫົວຫນ້າ ການທະຫານກອງບັນຊາການ ທະຫານແຂວງເຊກອງ ພ້ອມ ດ້ວຍຄະນະ. ໂອກາດນີ້, ຄະນະຜູ້ແທນທັງ ສອງຝ່າຍກໍໄດ້ປຶກສາຫາລືກ່ຽວ ກັບວຽກງານການຫ້າງຫາກະ ກຽມບັນດາ
ເນື້ອໃນເອກະສານ ຕ່າງໆໃຫ້ແກ່ງານພົບປະແລກ ປ່ຽນມິດຕະພາບຄັ້ງທຳອິດລະ ຫວ່າງ ລາວ-ຫວຽດນາມ ແລະ ກຳປູເຈຍທີ່ຈະໄດ້ຈັດຂຶ້ນຢູ່ ແຂວງກອນຕູມ ສສ ຫວຽດນາມພ້ອມກັນນັ້ນກໍໄດ້ທົບທວນຄືນ ໝາກຜົນຂອງການຮ່ວມມືກັນ ໃນໄລຍະທີ່ຜ່ານມາ, ໂດຍສະ ເພາະແມ່ນການຄຸ້ມຄອງປົກປັກ ຮັກສາບັນດາຫລັກໝາຍຕາມ ເສັ້ນຊາຍແດນລະຫວ່າງແຂວງ ເຊກອງ ແລະ ແຂວງກອນຕູມ ເຫັນວ່າຕະຫລອດໄລຍະຜ່ານມາ ມີຄວາມສະຫງົບ ແລະ ເປັນລະ ບຽບຮຽບຮ້ອຍໂດຍພື້ນຖານ, ທັງສອງຝ່າຍໄດ້ພ້ອມກັນເອົາ ໃຈໃສ່ສະກັດກັ້ນການເຄື່ອນ ໄຫວຂອງກຸ່ມຄົນບໍ່ຫວັງດີເປັນ ຕົ້ນແມ່ນການເຂົ້າ-ອອກເມືອງ, ການຄ້າຂາຍເຖື່ອນ, ການລັກ ລອບໜີພາສີ, ການຂຸດຄົ້ນຊັບພະ ຍາກອນທຳມະຊາດເຄື່ອງປ່າ ຂອງດົງ ທີີ່ຜິດຕໍ່ຂໍ້ກຳນົດກໍຄືລະ ບຽບກົດໝາຍທັງສອງປະເທດ ວາງອອກ. ທັງສອງຝ່າຍຍັງໄດ້ເປັນເອກະ ພາບກັນສືບຕໍ່ຮ່ວມມືປົກປັກຮັກ ສາຄວາມສະຫງົບ ແລະ ຄວາມ ເປັນລະບຽບຮຽບຮ້ອຍຕາມ ຊາຍແດນ ເພື່ອເຮັດໃຫ້ເສັ້ນຊາຍ ແດນຂອງທັງສອງປະເທດກາຍ ເປັນຊາຍແດນແຫ່ງສັນຕິພາບ, ມິດຕະພາບ ແລະ ການຮ່ວມມື ຢ່າງແທ້ຈິງ.
ໂດຍ: ກອງຄຳ ຈິ່ງດ້າຍອດ